آکی ہیتو

آکی ہیتو(明仁) سابقہ شہنشاہ جاپان ہیں۔ جن کی پیدائش 23 دسمبر 1933ء کو ہوئی اور جاپان کی روایتی ترتیب کے مطابق یہ ایک سو پچیسويں شہنشاہ ہیں۔ 30 اپریل 2019 کو یہ اپنے عہدے سے دست بردار ہوئے اور 1 مئی 2019 کو ان کے بیٹے اور ولی عہد نارو ہیتو تخت نشیں ہوئے۔

جاپانی شہنشاہ کا نام نہيں ليا جاتا بلکہ اس کے ليے احتراماً تین نو ہیکا (تے ن نو ہے ی کا / 天皇陛下) کا لفظ استعمال کیا جاتا ہے، جیسے مغل شہنشاہوں کے ليے عالم پناہ اور ظل الہی کے الفاظ استعمال کیے جاتے تھے اور اگر کہیں نام لینے کی ضرورت پڑے تو نام کے بعد ساما (محترم / جناب) کا اضافہ کر دیا جاتا ہے۔ ہر بادشاہ کے دور کا ایک نام منتخب کیا جاتا ہے جس کو اس نام کی جیدای کہتے ہیں (جیدای کے معنی عہـد / دور کے ہیں)۔ آکى ہى طو صاحب کے دور کا نام حے سے  (درست تلفظ حے ی سے ی ہے جو رواں بول چال میں حے سے ہے) ہے۔ اس سے پہلے ان کے والد ہیروہیتو کا عہد تھا جو شووا کہلاتا ہے اور 63 سال چلا تھا اور اس سے پہلے تھایشو اور میجی ادوار تھے۔

قابل ذکر بات یہ ہے کہ موجودہ فرمانروا کو تین نو ہیکا کہا جاتا ہے جبکہ پچھلی جیدائوں (ادوار) کے فرمانرواؤں کے ساتھ ان کی جیدای کا لفظ لگا کر پکارا جاتا ہے مثلاً شووا جیدای کے ہیروہیتو کو شوواتین نو اور میجی جیدای کے بادشاہ کو میجی تین نو کہتے ہیں، اسی طرح آکی ہیتو کی وفات کے بعد جب نئی جیدای شروع ہو گی تو ان کے ليے حے سے تین نو کا لفظ استعمال کیا جائے گا۔

 حوالہ جات 

زمرہ:1933ء کی پیدائشیں
زمرہ:اکیسویں صدی کی جاپانی شخصیات
زمرہ:بقید حیات شخصیات
زمرہ:بیسویں صدی کی جاپانی شخصیات
زمرہ:تخت سے دستبردار فرماں روا
زمرہ:جاپانی شہنشاہ
زمرہ:جاپانی ماہرین ماحولیات
زمرہ:جاپانی ہمدرد عوام
زمرہ:حکمران
زمرہ:گاکوشوین یونیورسٹی کے فضلا
زمرہ:موجودہ قومی حکمران
زمرہ:نشان پاکستان وصول کنندگان
زمرہ:ٹوکیو کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:جاپانی شہزادے